*Acsai Roland*

**Zsófi úszni akar a jávorszarvasokkal**

Jávorszarvasok úsznak át

A tavon.

A parti kagyló, akár egy

Patanyom.

– Ússzunk mi is velük!

Ugye lehet?

– Inkább a parton maradjunk.

A víz hideg.

Amilyen nagyok, olyan

Veszélyesek.

Kérd meg anyut, mesélje el,

Hogy volt,

Amikor a szarvasokkal

Strandolt.

Az emléktől nem leszel

Vizes.

Csak nézzük őket innen,

Most olyan jó itt,

Elég, ha a tükörképünk

Velük úszik.